CELEX: 62006FN0065
Language: fi
Date: 2006-05-22 00:00:00
Title: Asia F-65/06: Kanne  22.5.2006  — Pereira Sequeira v. komissio

15.7.2006   
            
            
               FI
            
            
               Euroopan unionin virallinen lehti
            
            
               C 165/36
            
         Kanne 22.5.2006 — Pereira Sequeira v. komissio
   (Asia F-65/06)
   (2006/C 165/74)
   Oikeudenkäyntikieli: ranska
   Asianosaiset
   
      Kantaja: Rosa Maria Pereira Sequeira (Bryssel, Belgia) (edustajat: asianajajat T. Bontinck ja J. Feld)
   
      Vastaaja: Euroopan yhteisöjen komissio
   Vaatimukset
   
               —
            
            
               yksittäistapausta koskeva 16.6.2005 voimaan tuleva päätös, joka liittyy ura-alueen muuttamiseen ja joka on annettu tiedoksi 19.9.2005, on kumottava
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja nimitettiin virkamieheksi sisäisen kilpailun COM/PC/04 perusteella ja sijoitettiin palkkaluokkaan C*1 eli samaan palkkaluokkaan, jossa hän oli ollut viimeisen väliaikaisen toimihenkilön sopimuksen perusteella. Hänet nimittäin alennettiin palkkaluokkaan C*1 ennen nimitystään virkamieheksi, vaikka hänet oli aikaisemmin sijoitettu edullisempaan palkkaluokkaan.
   Kantaja vetoaa kanteensa tueksi henkilöstösääntöjen 31 ja 62 artiklan sekä henkilöstösääntöjen liitteessä XIII olevan 5 ja 2 artiklan rikkomiseen.
   Kantaja vetoaa lisäksi luottamuksensuojan periaatteen ja saavutettujen oikeuksien säilymisen periaatteen loukkaamiseen.